Here is a page extracted from Wikipedia that may contain CSS, HTML, and a lot of unformatted text.

Title: Salsola vermiculata
Content: O sisallo (Salsola vermiculata (L.)) ye una mata tipica d'as zonas aridas d'a depresión d'Ebro d'a familia d'as Amaranthaceae.

Descripción 
Ye un arbusto con fuella perén, hermafrodita, con dica 1,5 metros d'altaria, con muitas brancas, con porte irregular. Tallo y brancas prencipals con crosta grisenca con muitas crebazas. Branquetas blanquencas con vello.

Fuellas con 5–25 mm de largaria, alternas, muito variables, subcilindricas, subtrigonals, a vegadas con forma d'escata, triangulars y alargadas, acabadas en punta aguta, carnosas, con vello. As fuellas a sobren forman braquiplastos plegando a estar a vegadas imbricadas.

Bractias foliars oval-trianguladas, pareixitas en forma a las fuellas pero siempre un poco mes chicotas. Flors totas hermafroditas, solitarias, en l'axila de cada fuella, formando espigas curtas, densas y disposadas en panicula.

Habitat
Ocupa suelos salins en zonas con clima arido u semiarido, tanto en a costa como en l'interior.

Distribución
Sahel, Sahara, Rechión mediterrania d'Africa, Proximo Orient y Europa.

Denominacions 
Sisallo ye una palabra aragonesa con sufixo -allo que han preso atras luengas como o castellano como aragonesismo.

Vinclos externos 

Flora d'Aragón
Chenopodioideae